Άγιος Παντελεήμονας Οινουσσών

Ο Άγιος Παντελεήμονας ή Μανδράκι είναι νησίδα στις Οινούσσες και το βορειοανατολικό Αιγαίο Πέλαγος, η οποία βρίσκεται απέναντι (νότια) από το λιμάνι και το ακρωτήριο Μονοπετριά του νησιού με ψηλότερο σημείο στα 9 μέτρα. Δίπλα και βορειοδυτικά  είναι οι νησίδες Παπαποντάδικο και Χάλικας (ή Πατερόνησο). 

Η μία πλευρά της νησίδας έχει αρκετά δένδρα (ευκάλυπτοι, λεύκες, ελιές) ενώ επάνω της ζουν μερικά αγριοκούνελα και στις απόκρυμνες περιοχές φωλιάζουν γλάροι. Στην νοτιοανατολική άκρη της λειτουργεί ναυτικός φανός. Υπάρχουν οι εκκλησίες του Αγίου Παντελεήμονα και της Αγίας Αικατερίνης οι οποίες υπάγονται στο μοναστήρι των Οινουσσών. Μικρός λιμενοβραχίονας στο μέσο της δυτικής πλευράς οριοθετεί την είσοδο στο λιμάνι των Οινουσσών ενώ σε βράχο της στην νοτιοανατολική άκρη του υπάρχει το άγαλμα μιας χάλκινης εστεμμένης γοργόνας (σύμβολο αιώνιας συντροφιάς των ναυτικών). 

Αναφέρεται επίσημα ως ξεχωριστός οικισμός για πρώτη φορά το 1991 να απογράφεται στον Δήμο Οινουσσών και σύμφωνα με την απογραφή 2011 δεν κατοικείται.

Εξωτερικοί σύνδεσμοι

 Νησί Αγ. Παντελεήμων> ‎€4.000.000 για τον παράδεισο των Οινουσσών από τον ιστότοπο https://kourdistoportocali.com/.
 Οινούσσες: Το ανεξερεύνητο σύμπλεγμα του Αιγαίου από τον ιστότοπο https://exploringgreece.tv/.

Παραπομπές

Χωριά του νομού Χίου
Δήμος Οινουσσών